अग्रवाल ज्वेलर्स पर आयकर का छापा शटर बंद कर देर रात तक चली कार्रवाई
तीनों दुकानों व घर से भी दस्तावेज तलाशे
भास्कर संवाददाता | दतिया
शहर की प्रख्यात फर्म अग्रवाल ज्वेलर्स पर मंगलवार की देर शाम आयकर विभाग की टीम ने छापा मारा। टीम ने अग्रवाल परिवार की तीनों प्रतिष्ठानों से आवश्यक कागजात जब्त कर लिए। आयकर विभाग की यह कार्रवाई देर रात तक चली। टीम ने इन दुकानों के शटर बंद कर कार्रवाई की। वहीं अचानक अग्रवाल परिवार की प्रतिष्ठानों पर आयकर विभाग के छापे की खबर सुनकर वहां लोगों की भीड़ जमा हो गई।
रतनलाल सर्राफ परिवार के दीपक अग्रवाल की प्रतिष्ठान अग्रवाल ज्वेलर्स पर मंगलवार की शाम छह बजे अचानक आयकर आयुक्त आरके गोविल के नेतृत्व में आयकर अधिकारी दिनेश कुमार विंध्यकर, दीपक सिंह, आयकर निरीक्षक गोपाल वर्मा ने छापा मारा। टीम ने सबसे पहले अग्रवाल ज्वेलर्स पर पहुंचकर उनके कारोबार की कैश मेमो, कैश बुक, डायरी सहित अन्य आवश्यक दस्तावेज जब्त किए। वहीं टीम ने अग्रवाल परिवार के घर में भी आवश्यक दस्तावेज तलाश किए। आयकर अधिकारी दिनेश कुमार विंध्य के मुताबिक यह कार्रवाई नोट बंदी के दौरान अग्रवाल परिवार द्वारा किए गए लेन-देन के परिप्रेक्ष्य में की गई है। हालांकि टीम के सदस्यों ने ज्यादा कुछ नहीं बताया।
कार्रवाई करते इनकम टैक्स अधिकारी।
hin_Deva hin_Deva bho_Deva hin_Deva hin_Deva hin_Deva